دریائے ہاکڑہ

سرجن میجر سی ایف اولدھم ایہ خیال پیش کیتا جو دریائے ہاکڑہ دریائے ستلج دی پراݨی گزر گاہ ہے،۔ ہک ٻیا خیال ایہ پیش کیتا ویندا پے جو ایہ دریا کہیں انج دریا دی حیثیت کائنی رکھیندا بلکہ ایں کوں دریائے جمنا تے دریائے ستلج ݙوہیں پاݨی فراہم کریندے پن۔ ایں نظریہ دی وکالت کریندے ہوئے Nearchus دے ناں توں کلکتہ ریویو 1875ء اچ شائع تھیوݨ آلے مقالہ اچ ایہ دلیل ݙتی ڳئی ہے جو دریائے ہاکڑہ دی موجودہ گزر گاہ ایں قدر تنگ تے چھوٹی ہے تے پاݨی دی مقدار اتنی گھٹ ہے جو ایں کوں انج دریا نی آکھیا ونڄ سڳدا۔ ایہو کائنا بلکہ ایں دی گزر گاہ موجودہ دریائے ستلج دی سطح توں 30 فٹ اُچی ہے۔

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء